ชมนิทรรศการภาพถ่าย Hua Lamphong Through The Lens และ Hua Lamphong in Your Eyes บอกเล่าคุณค่าและประวัติศาสตร์ของสถานีรถไฟหัวลำโพง
กิจกรรม Hua Lamphong in Your Eyes ร่วมเรียนรู้ 10 จุดสำคัญทางประวัติศาสตร์ของสถานีรถไฟหัวลำโพงและนิทรรศการภาพถ่าย Hua Lamphong Through the Lens จัดโดยการรถไฟแห่งประเทศไทย บรรยากาศภายในงานได้รับความสนใจจากประชาชนที่ตั้งใจเดินทางมาร่วมกิจกรรมและประชาชนที่รอรถไฟอย่างมาก ภายในงานมีกิจกรรมและการแสดงต่างๆ มากมาย อาทิ การจัดแสดงรถจักรไอน้ำ การแสดงดนตรีไทยร่วมสมัย ชมนิทรรศการภาพถ่ายและรับพาสปอร์ตที่ระลึกชวนเช็กอินหัวลำโพงใน 10 จุดสำคัญ โดยไฮไลท์ของงานครั้งนี้ ได้แก่ การประกวดนิทรรศการภาพถ่าย Hua Lamphong Through the Lens โดยนายดิลกตามใจเพื่อน รางวัลรองชนะเลิศอันดับสอง กล่าวว่า เวลาเห็นสถานีสถานีรถไฟหัวลำโพงจะคิดถึงแม่ เพราะได้ใช้รถไฟในกับเดินทางไปต่างจังหวัดกับแม่เป็นประจำ ด้วยราคาประหยัดและสะดวกต่อการเดินทางการรถไฟแห่งประเทศไทยได้จัดกรรมครั้งนี้ ภายใต้มาตรการป้องกันการแพร่ระบาดของโรคโควิด-19 อย่างเคร่งครัดตามนโยบายของกระทรวงสาธารณสุข ผู้ที่สนใจเข้าสามารถเข้าร่วมกิจกรรมได้ที่สถานีรถไฟหัวลำโพง ถึงวันที่ 16 มกราคมนี้